સોનાના ભાવમાં છેલ્લા 8 - 10 દિવસોમાં જે ભારે ઘટાડો નોંધાયો છે તેને પગલે આ દિવસોમાં દેશભરમાં ઝવેરીઓને ત્યાં ખરીદદારોની ભીડ ઉમડી પડી છે . ગયા વર્ષના લાઇફ ટાઇમ હાઇથી આ વર્ષે સોનાના ભાવમાં 5000 રૂપિયા પ્રતિ 10 ગ્રામનો ઘટાડો આવ્યો હતો અને જેના પગલે અઠવાડિયામાં વેચાણમાં 2થી3 ઘણો વધારો થયો છે . સોનાના ભાવ ઓછો થવાથી માત્ર ભારતીય બજારમાં જ ખરીદદારી નથી વધી , પરંતુ આખી દુનિયામાં સોનાની માંગમાં અચાનક વધારો થયો છે . ચીન , હોંગકોંગ અને તુર્કી જેવા દેશોએ આંતરરાષ્ટ્રીય બેંક પાસેથી છેલ્લા એક અઠવાડિયામાં લગભગ 60 ટન સોનું ખરીદી લીધું છે . આની સાથે આંતરરાષ્ટ્રીય બેંકોએ સોના પર પ્રતિઅંશ પર 10થી 15 ડોલરનું પ્રીમિયમ લેવાનું શરૂ કરી દીધું છે . આ પ્રીમિયમ અનુસાર ભારતીય બજારમાં પ્રતિ 10 ગ્રામ 300 રૂપિયા મોંઘુ વેચાઇ રહ્યું છે . બજારના જાણકારોનું માનીએ તો ભારતીય ગ્રાહક આંતરરાષ્ટ્રીય બજારની તુલનાએ ઓછામાં ઓછું 10 ટકા વધારે કીંમત આપી રહ્યો છે , કારણ કે ઘરેલું ભાવમાં 6 ટકાની કસ્ટમ ડ્યૂટી અને લગભગ 1.5 ટકાનું પ્રીમિયમનો સમાવેશ થાય છે . એટલે કે સોનાનું સસ્તું થવાનો ફાયદો ભારતીય ગ્રાહકોને નથી મળી રહ્યો .